Държавен вестник, бр. 66, 2019 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  66
ВЪРХОВЕН 
АДМИНИСТРАТИВЕН СЪД
РЕШЕНИЕ № 10932 
от 18 септември 2018 г.
по административно дело № 3256 от 2017 г.
Върховният административен съд на Репуб- 
лика България – трето отделение, в съдебно 
заседание на двадесет и пети април две хиляди 
и осемнадесета година в състав: председател: 
Жанета Петрова, членове: Светлана Борисо-
ва, Аглика Адамова, при секретар Лиляна 
Железарова и с участието на прокурора Ма-
лина Ачкаканова изслуша докладваното от 
председателя Жанета Петрова по адм. дело 
№ 3256/2017 г.
Дружеството „Шопов транс“ – ЕООД, със 
седалище и адрес на управление Севлиево, е 
оспорило разпоредбите на чл. 22, ал. 1, 2, 3 
и 4 от Тарифата за таксите, които се събират 
от Агенция „Пътна инфраструктура“, приета с 
Постановление № 219 от 5 септември 2008 г. на 
Министерския съвет на Република България 
(обн., ДВ, бр. 79 от 9 септември 2008 г.; изм., 
бр. 101 от 25 ноември 2008 г., бр. 3 от 13 януари 
2009 г., бр. 100 от 15 декември 2009 г., бр. 102 
от 22 декември 2009 г., бр. 82 от 19 октомври 
2010 г., бр. 26 от 29 март 2011 г., бр. 94 от 30 
ноември 2012 г., бр. 91 от 24 ноември 2015 г.; 
доп., бр. 32 от 21 април 2017 г.; изм., бр. 102 от 
22 декември 2017 г.). Поддържа се незаконосъ-
образност на оспорените разпоредби поради 
допуснати при приемането им нарушения на 
чл. 26, 27 и 28 от Закона за нормативните 
актове, нарушение на чл. 2, ал. 2 от Закона 
за държавните такси и нарушение на чл. 60 
от Конституцията на Република България и 
се иска да бъдат отменени с присъждане на 
направените разноски. 
Министерският съвет на Република Бълга-
рия е оспорил основателността на подадената 
жалба.
Заинтересованото лице Агенция „Пътна 
инфраструктура“ е оспорила допустимостта на 
жалбата в частта за оспорване на разпоредбата 
на чл. 22, ал. 4 от Тарифата за таксите, които се 
събират от Агенция „Пътна инфраструктура“, 
и нейната основателност в останалата част.
Представителят на Върховната админи-
стративна прокуратура е дал заключение за 
противоречие на оспорените подзаконови 
норми с нормативни правила от по-висок ранг.
Върховният административен съд, като 
провери допустимостта на жалбата и зако-
носъобразността на оспорените разпоредби, 
прие следното:
Тарифата за таксите, които се събират от 
Агенция „Пътна инфраструктура“, е приета с 
Постановление № 219 от 5 септември 2008 г. на 
Министерския съвет на Република България. 
Съгласно чл. 6 от Закона за нормативните 
актове Министерският съвет издава постано-
вления: 1. когато приема правилници, наредби 
или инструкции; 2. когато урежда съобразно 
законите неуредени от тях обществени отно-
шения в областта на неговата изпълнително-
разпоредителна дейност. Съгласно чл. 10 от 
Закона за пътищата (в редакцията съгласно 
ДВ, бр. 43 от 29 април 2008 г.) за премина-
ване по републиканските пътища, които са 
включени в трансевропейската пътна мрежа, 
както и такива, които са извън нея или по 
техни участъци, Министерският съвет може 
да въвежда една от следните такси: такса за 
ползване на пътната инфраструктура; такса за 
изминато разстояние. Предвидено е и въвеж-
дането на такса за ползване на съоръжения 
от републиканските пътища, както и такса 
за специално ползване на републиканските 
пътища или на части от тях. Размерът на 
таксите се определя от Министерския съвет 
с тарифа, а условията и редът за тяхното съ-
биране – с наредба на Министерския съвет 
по предложение на министъра на транспорта.
Съгласно чл. 18, ал. 2 от Закона за пъ-
тищата физическите и юридическите лица 
заплащат такси за специалното ползване на 
пътищата, освен когато в международен дого-
вор, по който Република България е страна, 
е предвидено друго. Размерът на таксите за 
специално ползване се определя от Минис-
терския съвет – за републиканските пътища; 
общинските съвети – за общинските пътища; 
собствениците – за частните пътища (чл. 18, 
ал. 3 ЗП).
Тарифата за таксите, които се събират от 
Агенция „Пътна инфраструктура“, е подза-
конов нормативен акт, с който се уреждат 
неуредени от Закона за пътищата обществени 
отношения в областта на изпълнително-раз-
поредителната компетентност на Министер-
ския съвет. 
С разпоредбата на чл. 22, ал. 1 от Тарифата 
за таксите, които се събират от Агенция „Път-
на инфраструктура“, се определят годишни 
такси за специално ползване на пътя чрез 
експлоатация на търговски крайпътен обект 
и пътни връзки към него в обхвата на пътя 
и обслужващите зони. Според определението 
по § 1, т. 8 от допълнителните разпоредби на 
Закона за пътищата „специално ползване на 
пътищата“ е използването на пътищата за 
превозване на тежки и извънгабаритни това-
ри или за осъществяване на други дейности 
в обхвата на пътя и в обслужващите зони, 
като: изграждане и експлоатация на търгов-
ски крайпътни обекти и на пътни връзки 
към тях, както и на площадки за оказване 
на пътна помощ и на пътни връзки към тях; 
изграждане и експлоатация на рекламни съ-
оръжения; изграждане на нови и ремонт на 
съществуващи подземни и надземни линейни 
или отделно стоящи съоръжения и тяхната